《清远巡城》
明代·游朴

一环孤垒枕江壖，春树浓生万井烟。往事愁闻天顺日，新城恨割地维偏。

鲛人有泪珠仍泣，狼子难驯性易迁。为语陴关诸将吏，绸缪蚤及未阴天。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。